Nýrri stjörnu , sem gerð verður í hafnfirskum stíl , verður komið upp í stað þeirrar sem fjarlægð var af stéttinni fyrir framan Bæjarbíó í Hafnarfirði . Þetta kemur fram í færslu tónlistarmannsins Björgvins Halldórssonar , en stjarnan var einmitt með nafni hans . Í færslu Björgvins kemur fram að upphafleg hugmynd stjórnenda Bæjarbíós og Hafnarfjarðarbæjar hafi verið að heiðra íslenska tónlistarmenn líkt og gert er víða í borgum heimsins . Hann segir þó ljóst að þrátt fyrir þessa uppákomu verði Strandgatan áfram prýdd íslenskum tónlistarstjörnum í framtíðinni .